Festivitate de acordare a atestatelor de abilitare și a diplomelor de doctor în științe

Anul 2025 a debutat cu un eveniment de amploare pentru Școala Doctorală a Universității de Medicină și Farmacie “Carol Davila” din București, festivitatea de înmânare a 159 de diplome de doctor în domeniile Medicină, Medicină Dentară și Farmacie, precum și a 10 Atestate de abilitare.

În data de 21 Ianuarie, diplomele au fost înmânate de către Rectorul Universității de Medicină și Farmacie “Carol Davila” din București, Prof. Univ. Dr. Viorel Jinga și Directorul Consiliului pentru Studiile Universitare de Doctorat, Prof. Univ. Dr. Cristina Dinu-Pîrvu, la festivitate fiind prezenți și membri ai Consiliului de Administrație. Reprezentanții conducerii Universității au adresat felicitări celor confirmați doctori în științe sau abilitați și au subliniat importanța contribuției acestora la creșterea performanței științifice a UMF “Carol Davila”.

Școala Doctorală a Universității de Medicină și Farmacie “Carol Davila” din București a organizat 258 de susțineri publice de teze de doctorat în anul 2024, înregistrând un record în ceea ce privește tezele de doctorat finalizate.

Să pășiți cu încredere în viitor și să reprezentați cu cinste Universitatea noastră!

Felicitări și mult success tuturor!

Articolul Festivitate de acordare a atestatelor de abilitare și a diplomelor de doctor în științe apare prima dată în umfcd.